Spoštovani starši,

Zahvaljujemo se vam za prispevek, ki ste ga v lanskem šolskem letu namenili za šolski razvojni sklad.

Iz zbranih sredstev financiramo dejavnosti in potrebe, ki se ne financirajo iz javnih sredstev, to je za nakup nadstandardne opreme, za sofinanciranje projektov, v katere so vključeni dijaki in podobno z namenom zviševanja standarda pouka in življenja dijakov. Poročilo o delu sklada je objavljeno na spletni strani zavoda.

V okviru ŠRS deluje podsklad, to je solidarnostni sklad - Florin sklad. Njegov namen je pomagati dijakom, ki se znajdejo v težkih finančnih stiskah in nagrajevati dijake za izjemne dosežke ter tako spodbujati njihovo ustvarjalnost.

Prispevek staršev je tudi v tem šolskem letu dvakrat po 15 EUR. Prispevek je prostovoljen in je namenjen izboljševanju pogojev življenja in dela dijakov na šoli. Upoštevali bomo predloge dijakov, staršev in učiteljev. Poleg prispevkov v Šolski razvojni sklad bomo veseli tudi donacij, informacije so dostopne na spletni strani zavoda.

Za prispevek vam bomo skupaj z dijaki hvaležni.

 Tanja Kek, l.r. mag. Jasna Kržin Stepišnik, l.r.

predsednica Upravnega odbora ŠRS direktorica BIC Ljubljana